钦定古今图书集成/理学汇编/学行典/第225卷 > 《孝义传序》南齐·书
## 钦定古今图书集成/理学汇编/学行典/第225卷 > 《孝义传序》南齐·书

子曰：“父子之道，天性也；君臣之义也。”人之含孝禀义，
天生所同，淳薄因心，非俟学至。迟遇为用，不谢始庶
之法；骄慢之性，多惭水菽之享。夫色养尽力，行义致
身，甘心垄亩，不求闻达，斯即孟氏三乐之辞，仲由负
米之叹也。通乎神明，理缘感召，情浇世薄，方表孝慈故非内德者所以寄心，怀仁者所以标物矣。埋名韫
节，鲜或昭著。纪夫事行，以列于篇。